Det her er et rigtigt dejligt sted. Det er præcis som man ser på billederne, og her er hyggeligt og meget autentisk. Haven er rigtig dejlig og privat (men husk myggespray). Jeg vil sige, at det er nødvendigt at leje bil, da huset ligger lidt afsides, men det havde vi alligevel lejet, og jeg synes, det er en vigtig del af at rejse på Sicilien, hvis man gerne vil lidt rundt og se noget. Det tager fem minutter at køre til den lokale strand, som var en super dejlig sandstrand. Og selve byen er også fem minutter væk i bil. Det er ikke en stor by men den har flere hyggelige restauranter og alt hvad man skal bruge.
Selve huset har alt hvad du skal bruge, der er rent og pænt og masser af charme.
Det passer på en eller anden måde meget godt til husets stil, men vær opmærksom på at der ikke er varmt vand i køkkenet (det er der i resten af huset), der ikke er opvaskemaskine og der ikke er wifi. Vi klarede os fint uden, men det kan være rart at vide. Tusind tak til Luca og hans familie for at låne os deres dejlige sted.